
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II

R E P U B L I K A   H R V A T S K A

R J E Š E N J E

	Trgovački sud u Zagrebu po sucu toga suda Vesni Sremac Šoštar kao stečajnom sucu po zahtjevu predlagatelja FINA, RC Zagreb, Podružnica Zagreb, Trg svibanjskih žrtava 1995. 1, radi zahtjeva za pokretanje skraćenog stečajnog postupka nad dužnikom  STEINER d.o.o., OIB: 74244639017, MBS: 080160585, Brezje, Siget I 25,  dana 04. listopada  2016. g.

r i j e š i o    j e

Odbacuje se prijedlog za pokretanje skraćenog stečajnog postupka nad predloženim dužnikom  STEINER d.o.o., OIB: 74244639017, MBS: 080160585, Brezje, Siget I 25, podnesen ovome sudu dana 15.12.2015. g.

Obrazloženje

	Gore navedeni predlagatelj je podnio prijedlog za pokretanje skraćenog stečajnog postupka nad dužnikom STEINER d.o.o., OIB: 74244639017, MBS: 080160585, Brezje, Siget I 25,  temeljem odredbe čl. 444 st.1.  Stečajnog zakona ("Narodne novine" broj 71/15 dalje SZ).

	Prema čl. 2. SZ-a, stečaj se provodi radi skupnog namirenja vjerovnika stečajnog dužnika unovčenjem njegove imovine i podjelom prikupljenih sredstava vjerovnicima. Po prirodi stvari nije moguće istovremeno provoditi više stečajnih postupaka nad istim dužnikom jer bi se time onemogućilo skupno namirenje vjerovnika.

	Rješenjem ovog suda broj St-858/14 od 16. siječnja 2015. g. pokrenut je prethodni postupak i imenovan je privremeni stečajni upravitelj. 

	Kako se, dakle, nad predloženim stečajnim dužnikom već vodi odgovarajući postupak, a nema uvjeta za spajanje predmeta zbog gore navedenog, to je odlučeno kao u izreci rješenja temeljem odredbe čl. 194. Zakona o parničnom postupku ("Narodne novine" broj 53/91-25/13), a u svezi čl. 10. SZ-a. 

U Zagrebu, 04. listopada  2016.g.

									SUDAC:
							Vesna Sremac Šoštar, v.r.



UPUTA O PRAVNOM LIJEKU: 
Protiv ovog rješenja dopuštena je  žalba Visokom trgovačkom sudu RH, a koja se podnosi u roku od 8 dana ovome sudu u 3 primjerka.  

Za točnost otpravka-ovlašteni službenik:
Zlatka Plivelić

